บาทเปิด 30.71 บาทต่อดอลลาร์ แข็งค่า
เงินบาทเปิดตลาด 30.71 บาทต่อ ดอลลาร์ แข็งค่าตามภูมิภาค ตลาดรอกนง.บ่ายนี้ จับตาส่งสัญญาณดอกเบี้ย คาดกรอบวันนี้ 30.65-30.80
7 ส.ค. 2562

เงินบาทเปิดตลาด 30.71 บาทต่อ ดอลลาร์ แข็งค่าตามภูมิภาค ตลาดรอกนง.บ่ายนี้ จับตาส่งสัญญาณดอกเบี้ย คาดกรอบวันนี้ 30.65-30.80
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ 30.71 บาท/ดอลลาร์ แข็งค่าตามภูมิภาคจากปิดตลาดเย็นวานนี้ที่ระดับ 30.76 บาท/ดอลลาร์ ขณะที่ดอลลาร์ยังเคลื่อนไหวอย่างไร้ทิศทาง
"บาทแข็งค่าตามภูมิภาค โดยเงินหยวนเป็นปัจจัยสำคัญที่กระตุ้นให้เกิดความผันผวนในช่วงนี้ ขณะที่ดอลลาร์ยังไร้ทิศทาง ช่วงบ่ายวันนี้คงต้องจับตาดูผลประชุม กนง." นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 30.65-30.80 บาท/ดอลลาร์
"ถ้าวันนี้ กนง.มีมติให้คงดอกเบี้ยจะส่งผลให้บาทแข็งค่าไปอีก และต้องดูว่ามีเสียงแตกให้ลดดอกเบี้ยหรือไม่" นักบริหารเงิน  กล่าว